**Galben, gând tivit cu ceară**

*Letiţia Adela(Lucía)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Galben, gând tivit cu ceară

Letiția Adela

Câtă toamnă este-n toamnă,

Câtă frunză stă s-adoarmă,

Numai pân' la primăvară

Galben, gând tivit cu ceară.

Liniște și gri-i afară,

Totu-n jur mă împresoară,

Pas cu pas, a câta oară

Mâna toamnei îmi e mamă...

Ploaia picură, amară,

Ruginiu durut pe geană-

Tremură-n arcuş vioară,

Galben, gând tivit cu ceară.